เขียนย่อหน้าเกี่ยวกับ บริการด้านการเงินและประกันของบิ๊กซี ภายใต้การบริหารของบีเจซี ในปี 2560
หลังจากที่บิ๊กซี เข้ามาอยู่ภายใต้การบริหารของบีเจซี ในปี 2560 ก็ได้มีการวางระบบหลังบ้าน ควบคู่กับการกำหนดยุทธศาสตร์สำคัญ หนึ่งในนั้นก็คือ การบริการด้านการเงินและประกัน โดยบิ๊กซีได้เปิดตัว 2 แบรนด์ใหม่ คือ “Big Care” ผู้ให้บริการด้านการเงิน และประกัน และ “Big Service” เพื่อการให้บริการใหม่ๆ เช่น รับชำระบิล จองตั๋วเครื่องบิน เติมเงินโทรศัพท์ นอกจากนี้ยังได้จับมือกับอิออน เพื่อเปิดตัวบัตรเครดิตบิ๊กซี แพลทินัม เพย์เวฟ และบัตรสินเชื่อบิ๊กซี เอ็กซ์คลูซีฟ โดยการเลือกอิออนมาเป็นพันธมิตรธุรกิจ เพราะอิออนเป็นหนึ่งในผู้เล่นรายใหญ่ของตลาด Consumer Finance และมี Customer Segment ที่ตรงกับกลุ่มลูกค้าของบิ๊กซี ซึ่งใครที่สมัครจะได้เป็นสมาชิกบัตร Big Card โดยอัตโนมัติ

บทเรียนจากย่อหน้านี้

Roadmap ของ “บิ๊กซี” ภายใต้การบริหารของ “บีเจซี” ในปี 2560 อยู่ในช่วงการวางระบบหลังบ้าน ควบคู่กับการกำหนดยุทธศาสตร์ เสริมทัพบริการด้านการเงินและประกัน และบริการรับชำระบิล – บริการใหม่ที่หลากหลาย เนื่องจากหัวใจของธุรกิจค้าปลีกยุคนี้ ไม่ได้เป็นเพียงช่องทางจำหน่ายสินค้าอย่างเดียวเท่านั้น แต่ต้องมีความครบวงจร หรือ One Stop Service ให้กับลูกค้า และหนึ่งในจิ๊กซอว์สำคัญของการต่อภาพ One Stop Service คือ บริการด้านการเงิน ประกัน และรับชำระบิล (Bill Payment) รวมถึงบริการด้านอื่นๆ เช่น จองตั๋วเครื่องบิน ตั๋วเดินทาง ตั๋วคอนเสิร์ต

ด้วยเหตุนี้เอง “บิ๊กซี” จึงได้จัดตั้งทีม “ธุรกิจใหม่” ทำหน้าที่พัฒนา “บริการใหม่” โดยเปิดตัว 2 แบรนด์ใหม่ คือ “Big Care” ให้บริการด้านการเงิน และประกัน โดยเป็นเคาน์เตอร์ตั้งอยู่ใน 130 สาขาของรูปแบบไฮเปอร์มาร์เก็ต และแบรนด์ “Big Service” สำหรับให้บริการใหม่ๆ ต่าง เช่น รับชำระบิล (Bill Payment) จองตั๋วเครื่องบิน เติมเงินโทรศัพท์ เปิดใน 15 สาขาของบิ๊กซี

สำหรับบริการด้านการเงิน และประกัน ล่าสุดจับมือกับ “อิออน” เปิดตัว “บัตรเครดิตบิ๊กซี แพลทินัม เพย์เวฟ” และ “บัตรสินเชื่อบิ๊กซี เอ็กซ์คลูซีฟ” เหตุผลที่เลือกอิออนเป็นพันธมิตรธุรกิจ เนื่องจากเป็นหนึ่งในผู้เล่นรายใหญ่ของตลาด Consumer Finance และมี Customer Segment ตรงกับกลุ่มลูกค้าบิ๊กซี ที่ส่วนใหญ่เป็นกลุ่มแมส

ดังนั้นการผนึกกำลังกันครั้งนี้ จะช่วยเสริมฐานลูกค้าให้แก่กัน โดยลูกค้าที่สมัครบัตรเครดิต และบัตรสินเชื่อดังกล่าว จะเป็นสมาชิกบัตร Big Card ซึ่งเป็นบัตร Loyalty Program ของบิ๊กซีโดยอัตโนมัติ โดยปัจจุบันฐานสมาชิกบัตร Big Card อยู่ที่ 10 ล้านใบ และในอนาคตอาจเชื่อมโยงเบเนฟิตระหว่างบัตรการเงินดังกล่าว กับ Big Card เข้าด้วยกัน
ความรู้ทางการเงิน,ข้อมูลการเงินรายบริษัท